**2. melléklet**

**Levéllenyomat-készítés menete**

1. A tevékenység megkezdése előtt irány az erdő, rét! Első lépés a levelek összegyűjtése. Fontos, hogy hívjuk fel a gyerekek figyelmét arra, hogy csak annyi levelet gyűjtsenek, amennyi tényleg szükséges, s jól is mutat lenyomatként! Minél különlegesebb az alakja egy levélnek, annál jobban fog mutatni a lenyomata is.
2. Vegyük elő a hozzávalókat: kalapács, fehér vagy világos egyszínű póló, levelek, újságpapír (sima fénymásolópapír nem jó, nedvszívó kell), papírtörölköző.
3. A tevékenység lényege, hogy a növény színanyagait a pamut ruhadarabba kalapáljuk. A lenyomat készítése előtt a póló eleje és hátulja közé tegyünk be több rétegben újságpapírt, ezzel megakadályozva azt, hogy a festék átüssön a póló hátuljára is. A leveleket a pólóra helyezzük, erre kerül a papírtörölköző. Kalapáláskor sok finom, sűrű ütést kell mérni a teljes levélre.